CELEX: 62013TN0143
Language: da
Date: 2013-03-13 00:00:00
Title: Sag T-143/13: Sag anlagt den 13. marts 2013 — Zhejiang Heda Solar Technology mod Kommissionen

27.4.2013   
            
            
               DA
            
            
               Den Europæiske Unions Tidende
            
            
               C 123/23
            
         Sag anlagt den 13. marts 2013 — Zhejiang Heda Solar Technology mod Kommissionen
   (Sag T-143/13)
   2013/C 123/40
   Processprog: fransk
   
      Parter
   
   
      Sagsøger: Zhejiang Heda Solar Technology Co. Ltd (Fuyang, Kina) (ved advokaterne V. Akritidis og Y. Melin)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens afgørelse, meddelt ved skrivelse af 3. januar 2013, nr. H4/JN/Ref.t13.000011, hvorved sagsøgeren oplyses om, at Kommissionen ikke vil behandle sagsøgerens anmodning med henblik på at opnå status som virksomhed, der opererer på markedsøkonomiske vilkår, indgivet i medfør af artikel 2, stk. 7, litra b), i Rådets forordning nr. 1225/2009 inden for rammerne af en antidumpingprocedure vedrørende importen af fotovoltaiske moduler af krystallinsk silicium og nøglekomponenter hertil med oprindelse i Folkerepublikken Kina, indledt den 6. september 2012 (AD 590), annulleres i medfør af artikel 263 i traktaten om Den Europæiske Unions funktionsmåde.
            
         
               —
            
            
               Det fastslås, at Rådets forordning (EU) nr. 1168/2012 af 12. december 2012 om ændring af Rådets forordning (EF) nr. 1225/2009 om beskyttelse mod dumpingimport fra lande, der ikke er medlemmer af Det Europæiske Fællesskab (EUT L 344, s. 1) ikke finder anvendelse på sagsøgeren inden for rammerne af denne stævning i medfør af artikel 277 i traktaten om Den Europæiske Unions funktionsmåde.
            
         
               —
            
            
               Europa-Kommissionen og eventuelle intervenienter tilpligtes følgelig at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat ét anbringende om tilsidesættelse af retssikkerhedsprincippet, princippet om den berettigede forventning og proportionalitetsprincippet, idet den anfægtede afgørelse med tilbagevirkende kraft fratager sagsøgeren selskabets allerede erhvervede ret til at få sin anmodning med henblik på at opnå status som virksomhed, der opererer på markedsøkonomiske vilkår, behandlet af Kommissionen, og dette uden at afgørende interesser kan begrunde en sådan fratagelse.